MFCขายกองทุน6เดือนจ่าย2.75%ต่อปี
บลจ.เอ็มเอฟซี เปิดขายกองทุนอายุ 6 เดือนลงทุนตราสารหนี้ทั้งในและต่างประเทศ ผลตอบแทน 2.75%ต่อปี
7 ต.ค. 2557

บลจ.เอ็มเอฟซี เปิดขายกองทุนอายุ 6 เดือนลงทุนตราสารหนี้ทั้งในและต่างประเทศ ผลตอบแทน 2.75%ต่อปี
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า เอ็มเอฟซีเปิดขายกองทุนเปิดเอ็มเอฟซี กาญจนทรัพย์ เอไอ 6 ซีรี่ส์ 1 ตั้งแต่วันนี้ถึงวันที่ 13 ต.ค.นี้ อายุโครงการประมาณ 6 เดือน ซึ่งเป็นกองทุนรวมตราสารหนี้ ที่จะลงทุนในต่างประเทศไม่เกิน 79% ของมูลค่าทรัพย์สินสุทธิ คาดโอกาสรับผลตอบแทนสุทธิ 2.75% ต่อปี
สำหรับตราสารที่คาดว่ากองทุนจะลงทุน ได้แก่ เงินฝากประจำของธนาคาร PT Bank Internasional Indonesia สัดส่วน 13% งินฝากประจำของธนาคาร PT Bank Rakyat Indonesia (Pereso) Tbk สัดส่วน 24% เงินฝากประจำของ China Construction Bank (CCB)  สัดส่วน 7% และตราสารหนี้ระยะสั้นของตุรกี Isbank สัดส่วน 24%
นอกจากนี้ลงทุนหุ้นกู้ระยะสั้นของบริษัท ช. การช่าง สัดส่วน 18.18% หุ้นกู้ระยะสั้นของธนาคารเกียรตินาคิน สัดส่วน 13.82% ทั้งนี้กองทุนอาจพิจารณาลงทุนในตราสารอื่นแทนหรือเพิ่มเติม
“กองทุนนี้เหมาะสำหรับผู้ลงทุนที่มิใช่รายย่อยและผู้มีเงินลงทุนสูง ที่สามารถรับความเสี่ยงจากการลงทุนในตราสารหนี้ทั้งในและต่างประเทศได้ ที่มีอันดับความน่าเชื่อถือต่ำกว่าที่สามารถลงทุนได้ (non-investment grade) หรือตราสารหนี้ที่ไม่ได้รับการจัดอันดับความน่าเชื่อถือ (unrate bond) โดยลงทุนได้อย่างน้อย 6 เดือน   ซึ่งผู้สนใจสามารถลงทุนขั้นต่ำได้ตั้งแต่ 500,000 บาท”น.ส.ประภา กล่าว